Агенцијата за заштита на правото на слободен пристап до информациите од јавен карактер, врз основа на член 111 став 1 од Законот за општата управна постапка (“Службен весник на Република Македонија“ бр. 124/2015), а согласно член 27, член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од А. К.од Скопје, поднесена против Општина Свети Николе, по предметот Барање за пристап до информации од јавен карактер, на 07.03.2024 година го донесе следното

 **Р Е Ш Е Н И Е**

1. Жалбата изјавена од А. К. од Скопје, поднесена против Општина Свети Николе, заведена во Агенцијата под бр.08-36 на 26.02.2024 година, по предметот Барање за пристап до информации од јавен карактер, **СЕ УВАЖУВА**.

**2.СЕ НАЛОЖУВА** на Имателот на информации да постапи по Барањето на Барателот согласно одредбите од Законот за слободен пристап до информации од јавен карактер.

**3.** Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

**О Б Р А З Л О Ж Е Н И Е**

А. К. од Скопје, како што е наведено во Жалбата, на 30.01.2024 година преку електронска пошта поднела Барање за пристап до информации од јавен карактер до Општина Свети Никола, со кое побарала, по пошта или по електронска пошта, да и се достави следната информација:

„...Од Општината ги бараме следните информации:

* 1. Дали во постапка за утврдување надоместок некогаш е применет член 97 став 1 од Законот за градежно земјиште, односно дали на територијата на Вашата Општина, во услови на неуреденост на земјиштето на кое се бара одобрение за градење е донесена одлука/решение со кое инвеститорот се ослободува од плаќање надоместок а правата и обврските за уредување Општината ги уредила со инвеститорот на друг начин? и
	2. Дали во Вашата Општина имало случај на барање одобрение за градење на локација со понизок степен на уреденост од основниот (опишан во член 2 став 4 од Правилникот), при што бил применет член 3 став 3 од Правилникот?“.

Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба, заведена во Агенцијата под бр. 08-36 на 26.02.2024 година.

Агенцијата со електронски допис бр.08-36 од 27.02.2024 година ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

На 28.02.2024 година, Имателот на информации до Агенцијата преку електронска пошта достави Одговор на жалба бр.0903-90/4-2 од 27.02.2024 година, заведен во Агенцијата под бр.08-36 во кој наведува:“...Ве известувам дека одговорот не е доставен до службеното лице за информации од јавен карактер, од страна на друг службеник во институцијата кој ја има бараната информација, и затоа не е доставен до барателот Ана Колевска.“ .

Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што се смета дека Барањето е одбиено, согласно член 20 став 3 од Законот за слободен пристап до информации од јавен карактер „ако имателот на информацијата во рокот утврден во членот 21 од овој закон не му овозможи на барателот пристап до информацијата и ако не донесе и не му достави на барателот решение се смета дека барањето е одбиено по што барателот може да поднесе жалба до Агенцијата во рок од 15 ден.

Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**